Så kom de første fotos af Renault 4 E-Tech

Der er bare et par uger til Renault viser det endelige design på deres kommende Renault 4 E-tech under Paris Motor Show. Men allerede nu har franskmændene disket op med en lang række teaser-billeder af den nye model, der bliver en såkaldt crossover, der er en mindre SUV.

Renault har, efter denne skribents mening, aldrig været mere spændende end nu. Med både Megane E-Tech, Scenic E-Tech og ikke mindst Renault 5 E-Tech har de vist modigt design, der er blevet taget godt imod af kunderne.

De nye teaser-billeder af 4’eren tyder på, at designet er mindst lige så modigt denne gang. Se bare på detaljebillederne her:

Det er knapt to år siden Renault viste sit koncept på bilen frem. Dengang viste designet en meget robust bil, der ligende noget, der var bygget til off-road kørsel. At dømme ud fra de nye billeder, er der skruet lidt ned for den del, men der dog bibeholdt enkelte detaljer, såsom striberne på siden og på toppen af bilen.

Billederne viser også, at 5’eren vil kunne fås med stoftag, der kan skydes tilbage, så man kan nyde vejret.

Lige som Renault 5 E-Tech er Renault 4 E-Tech bygget på AmpR Small platformen. Men 4’eren er omkring 18 centimeter længere end 5’eren og altså en noget større bil. Hvor 5’eren er en lille egoistisk bil a la Mini og Fiat 500, bliver 4’eren en crossover med bedre plads til hele familen.

Renault har endnu ikke afsløret noget om drivlinjen, men franskmændene plejer at lade dem ligne hinanden. Således var Scenic E-Tech identisk med den store udgave af Megane E-Tech. Følger de samme mønster med Renault 4 E-Tech kan vi se frem til en bil med et 60 eller 80 kWh batteri.

Renault fortæller, at 4’eren skal bygges på fabrikken i Maubeuge i Frankrig og at den vil komme ud til forhandlerne allerede næste år.

Renault 4 blev oprindeligt produceret mellem 1961 og 1994 og er solgt i mere end otte millioner eksemplarer. Den blev lavet som en direkte konkurrent til Citroëns 2CV.

Renault 4 GTL fra 1984 (foto: Wikipedia / Mr.choppers).

Så kom de første fotos af Renault 4 E-Tech